**รายงานการประชุม**

**คณะกรรมการร่วมภาครัฐและเอกชนเพื่อแก้ไขปัญหาเศรษฐกิจ(กรอ.อ่างทอง)**

**ครั้งที่ 2/2559**

**วันพฤหัสบดีที่ 18 กุมภาพันธ์ 2559 เวลา 14.30 น.**

**ณ ห้องประชุมวิเศษชัยชาญ ชั้น ๒ ศาลากลางจังหวัดอ่างทอ**ง

-----------------------

**ผู้เข้าประชุม**

1. นายวีร์รวุทธ์ ปุตระเศรณี ผู้ว่าราชการจังหวัดอ่างทอง ประธาน

2. นายสมฤกษ์ บัวใหญ่ รองผู้ว่าราชการจังหวัดอ่างทอง

3. ว่าที่ร้อยตรีปัญหาร บุญมี แทน ปลัดจังหวัดอ่างทอง

4. นายปรีชา เดชพันธุ์ หัวหน้าสำนักงานจังหวัดอ่างทอง

5. นางสาวอัญชลี พึ่งพูลผล แทน คลังจังหวัดอ่างทอง

6. นางศรีสุดา บานเย็น แทน เกษตรและสหกรณ์จังหวัดอ่างทอง

7. นางลินจง พูลบูลย์ อุตสาหกรรมจังหวัดอ่างทอง

8. นางสาวกรกนก  นะระแสน แทน พาณิชย์จังหวัดอ่างทอง

9. นางสาวทิพยวรรณ เทศบุตร ประชาสัมพันธ์จังหวัดอ่างทอง

10. นายสิโรตม์ มียศ ท่องเที่ยวและกีฬาจังหวัดอ่างทอง

11. นายบุริศร์ กาบเครือ แทน ท้องถิ่นจังหวัดอ่างทอง

17. นายเรืองชัย ลิ้มบูรณพันธ์ ประธานหอการค้าจังหวัดอ่างทอง

18. พล.ต.สุทัศน์ อยู่นาน ประธานสภาอุตสาหกรรมท่องเที่ยวจังหวัดอ่างทอง

19. นายสมพงษ์ คงแช่มดี เลขาประธานสภาอุตสาหกรรมท่องเที่ยวจังหวัดอ่างทอง

20. นายธวัชชัย อ่อนแก้ม ประธานชมรมธนาคารจังหวัดอ่างทอง

21. นางสาววีรวรรณ จันทนเสวี หัวหน้ากลุ่มกลุ่มงานยุทธศาสตร์การพัฒนาจังหวัด สำนักงานจังหวัดอ่างทอง

**ผู้ไม่มาประชุม**

1. เลขาธิการหอการค้าจังหวัดอ่างทอง ติดภารกิจ

2. ประธานสภาอุตสาหกรรมจังหวัดอ่างทอง ติดภารกิจ

3. เลขาธิการสภาอุตสาหกรรมจังหวัดอ่างทอง ติดภารกิจ

4. เลขานุการชมรมธนาคารจังหวัดอ่างทอง ติดภารกิจ

**ผู้เข้าร่วมประชุม**

1. นายประสาท  ลิ่มดุลย์ แทน นายแพทย์สาธารณสุขจังหวัดอ่างทอง

2. นางจันทนา  โอสถกระพันธ์ แทน เกษตรจังหวัดอ่างทอง

3. นายไมตรี สาธิตะกร แทน ปศุสัตว์จังหวัดอ่างทอง

4. นางสุพรรณี  จันทร์จับเมฆ แทน ประมงจังหวัดอ่างทอง

5. นางสาววารุณี ศรีคำ แทน พลังงานจังหวัดอ่างทอง

6. นางบุญยิ่ง เทศน้อย พัฒนาการจังหวัดอ่างทอง

7. นายนฤดล บรรดาศักดิ์ แทน แรงงานจังหวัดอ่างทอง

8. นายจวน แสงสว่าง ประสาขาสมาคมผู้สูงอายุฯ ประจำจังหวัดอ่างทอง

9. นางวิจิตรา พูลสวัสดิ์ แทน ประธานสภาเกษตรจังหวัดอ่างทอง

10. นายเทอดไทย วิวิธวร แทน ผู้อำนวยการแขวงทางหลวงอ่างทอง

11. นายสมนึก มูลรักษา แทน หัวหน้าสำนักงานป้องกันและบรรเทาสาธารณภัยจังหวัดอ่างทอง12. นายสุรเดช ศรีคำมูล แทน โยธาธิการและผังเมืองจังหวัดอ่างทอง

13. นายศักดิ์ดา บรรดาศักดิ์ นายอำเภอเมืองอ่างทอง

14. นายภิญโญ สงวนพงษ์ แทน นายอำเภอวิเศษชัยชาญ

15. นายยศพนธ์ หอละเอียด แทน นายอำเภอโพธิ์ทอง

16. นายศักดิ์ดา พุกประเสริฐ แทน นายอำเภอป่าโมก

17. นายบุญพา ภู่ไข่ แทน นายอำเภอไชโย

18. นายจิรศักดิ์ โพธิ์ทอง แทน นายอำเภอแสวงหา

19. นางอัยมัญช์ ไอยธากุลวัฒน์ โรตารี่อ่างทอง

20. นางอารมณ์ จีนอ่อน พนักงานพิมพ์ ส 3 สำนักงานจังหวัดอ่างทอง

21. นางสาวสุธีรา บุญประดิษฐ์ พนักงานวิเคราะห์นโยบายและแผน สำนักงานจังหวัดอ่างทอง

22. นางกฤติยา ศศะภูริ เจ้าหน้าที่วิเคราะห์ติดตามและประเมินผล สำนักงานจังหวัดอ่างทอง

**เปิดประชุมเวลา** 14.30 น.

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**ประธาน** จังหวัดอ่างทอง กำหนดจัดงานเกษตรและของดีเมืองอ่างทอง ครั้งที่ 4 ประจำปี 2559 ระหว่างวันที่ 6 - 14 กุมภาพันธ์ 2559 ณ วัดขุนอินทประมูล อำเภอโพธิ์ทอง  
 จังหวัดอ่างทอง เพื่อสร้างภาพลักษณ์ของจังหวัดอ่างทอง ให้เป็นเมืองเกษตร แหล่งผลิต  
 อาหารปลอดภัย นำวิชาการด้านการเกษตรและเทคโนโลยีใหม่ไปรับใช้ ในการเพิ่มผลผลิต สร้างรายได้ของประชาชน สร้างโอกาสให้เกษตรกรและผู้ประกอบการผลิตภัณฑ์ของดี  
 จังหวัดอ่างทอง ผลิตภัณฑ์ OTOP ได้จัดแสดงจำหน่าย และเข้าสู่ตลาดค้าขายโดยตรง เป็นการประชาสัมพันธ์ด้านการท่องเที่ยวของจังหวัดอ่างทอง กิจกรรมภายในงาน ชมการ แสดง แสง สี เสียง ประวัติวัดขุนอินทประมูล ห่มผ้าพระนอน ชมอุโมงค์ผัก ชมนิทรรศการ การลดต้นทุนการผลิตภาคเกษตรของหน่วยงานสังกัดกระทรวงเกษตรและสหกรณ์  
 นิทรรศการโครงการพระราชดำริ การแสดงละครชาตรี ชมลิเกชื่อดัง จำหน่ายผลิตภัณฑ์  
 ชุมชน OTOP ตลาดย้อนยุค ตลาดนัดเกษตรกร สาธิตและฝึกอาชีพ ฯลฯ

และระหว่างวันที่ 26 กุมภาพันธ์ – 6 มีนาคม 2559กำหนดจัดงาน “ของดี  
 เมืองอ่างทองและกาชาด ประจำปี 2559” ณ บริเวณหน้าศาลากลางจังหวัดอ่างทอง  
 เพื่อหารายได้สนับสนุนกิจกรรมของเหล่ากาชาดจังหวัดอ่างทอง ในการช่วยเหลือ  
 ประชาชนชาวอ่างทองที่ประสบปัญหาความ ทุกข์ยากเดือดร้อนและสาธารณภัยต่างๆ และ เพื่อส่งเสริมการท่องเที่ยว เผยแพร่ศิลปวัฒนธรรมและของดีเมืองอ่างทองให้เป็นที่รู้จัก  
 อย่างกว้างขวาง นั้น

ในนามของผู้จัดงานขอขอบคุณทุกส่วนราชการที่ร่วมจัดกิจกรรมต่างๆ ทำให้งาน  
 สำเร็จลุล่วงไปด้วยดี

**มติที่ประชุม** รับทราบ

**ระเบียบวาระที่ ๒ เรื่องรับรองรายงานการประชุม กรอ.อท. ครั้งที่ 1/๒๕๕9 เมื่อวันที่ 14 มกราคม ๒๕59**

**ประธาน** ตามที่จังหวัดได้จัดประชุมคณะกรรมการร่วมภาครัฐและเอกชนเพื่อแก้ไขปัญหาเศรษฐกิจ (กรอ.อท.) ครั้งที่ 1/๒๕๕9 เมื่อวันที่ 14 มกราคม ๒๕59 ฝ่ายเลขานุการ ได้จัดทำรายงานการประชุมเสร็จแล้ว มีจำนวนทั้งสิ้น 9 หน้า และได้นำเข้าระบบรับรองรายงานการประชุมผ่านทางเว็บไซต์จังหวัดอ่างทอง [www.angthong.go.th](http://www.angthong.go.th) หัวข้อ“ระบบรับรองรายงานการประชุม”เพื่อให้คณะกรรมการ/ผู้ร่วมประชุมตรวจสอบ และเพื่ออำนวยความสะดวกให้แก่ส่วนราชการได้ใช้ประโยชน์ในการดำเนินงานตามนโยบายและข้อสั่งการจากการประชุม

จากระบบรับรองรายงานการประชุมปรากฏว่าไม่มีผู้ขอแก้ไขรายงานการประชุม โดยมีผู้เข้ารับรองการประชุม จำนวน 29 ราย จากคณะกรรมการฯ จำนวน ๓๘ ราย จึงนำเรียนที่ประชุมเพื่อโปรดพิจารณารับรองรายงานการประชุม

**มติที่ประชุม** รับรองรายงานการประชุม

**ระเบียบวาระที่ 3 เรื่องสืบเนื่อง**

**3.1 ความคืบหน้าการทบทวนร่างกฎกระทรวงให้ใช้บังคับผังเมืองรวมจังหวัดอ่างทอง**

**โยธาธิการและผังเมืองจังหวัด** ได้ประกาศเป็นกฎหมายใช้บังคับแล้ว ตามกฎกระทรวงให้ใช้บังคับผังเมืองรวม  
 จังหวัดอ่างทอง พ.ศ. 2558 โดยประกาศในราชกิจจานุเบกษา เล่ม 132 ตอนที่ 121 ก วันที่ 17 ธันวาคม พ.ศ. 2558 มีผลใช้บังคับตั้งแต่วันที่ ๑๗ ธันวาคม พ.ศ. 2558   
 เป็นต้นไป

และได้มีการแต่งตั้งคณะกรรมการพิจารณาทบทวนร่างกฎกระทรวงให้ใช้บังคับ  
 ผังเมืองรวมจังหวัดอ่างทอง เพื่อปรับปรุงแก้ไขร่างกฎกระทรวงฯ ควบคู่ไปกับการ  
 ประกาศใช้กฎกระทรวง ตามข้อเสนอของคณะกรรมการร่วมภาครัฐและภาคเอกชนเพื่อ  
 แก้ไขปัญหาเศรษฐกิจจังหวัดอ่างทอง (กรอ.อท.) โดยได้มีการจัดประชุมคณะกรรมการ  
 พิจารณาทบทวนร่างกฎกระทรวง ให้ใช้บังคับผังเมืองรวมจังหวัดอ่างทอง เพื่อให้ความ  
 คิดเห็นและข้อเสนอแนะในร่างผังเมืองรวมจังหวัดอ่างทอง (ฉบับปรับปรุง) ในวันอังคารที่ 15 ธันวาคม พ.ศ. 2558 และได้นำร่างกฎกระทรวงให้ใช้บังคับผังเมืองรวมจังหวัด  
 อ่างทอง (ฉบับปรับปรุง) เสนอต่อคณะที่ปรึกษาผังเมืองรวมจังหวัดอ่างทอง เพื่อพิจารณา  
 และให้ความเห็น เรียบร้อยแล้ว ในวันที่ 21 มกราคม พ.ศ. 2559 ต่อจากนั้นจะได้นำ ร่างกฎกระทรวงฯ เข้าสู่ขั้นตอนการปรับปรุงแก้ไขตามพระราชบัญญัติการผังเมือง ต่อไป

**มติที่ประชุม**  รับทราบ

**ระเบียบวาระที่ 4 เรื่องเพื่อทราบ**

**4.๑** **รายงานภาวะเศรษฐกิจการเงินการคลังของจังหวัดอ่างทอง**

**คลังจังหวัด**  **เศรษฐกิจจังหวัดอ่างทอง ปี 2559**

คาดว่าจะหดตัวในอัตราร้อยละ -0.6 โดยมีช่วงการคาดการณ์ที่ร้อยละ (-1.6)   
– 0.2 โดยมีแรงขับเคลื่อนจาก

**ด้านอุปทาน** คาดว่ามีแนวโน้มขยายตัวในอัตราร้อยละ 0.5 โดยภาคอุตสาหกรรม คาดว่าจะขยายตัวในอัตราร้อยละ 2.3 ช่วงคาดการณ์ที่ร้อยละ 1.3 – 3.4 จากการเพิ่มขึ้น

ของจำนวนโรงงานอุตสาหกรรมเกี่ยวกับการแปรรูปผลิตภัณฑ์ทางการเกษตร และภาคบริการคาดว่าจะทรวงตัว ส่วนภาคการเกษตรที่คาดว่าจะหดตัว อัตราร้อยละ 2.7 ช่วงคาดการณ์ร้อยละ (-3.5) – (-1.8) จากปริมาณผลผลิตที่ลดลงตามกลไกทางการตลาด

**ด้านอุปสงค์** คาดว่าจะมีแนวโน้มขยายตัว จากการลงทุนภาคเอกชน ขยายตัวร้อยละ 8.0 ช่วงการณ์ร้อยละ 7.0 – 8.9 เนื่องจากผู้ประกอบการเริ่มมีความเชื่อมั่นต่อความมั่นคงของรัฐบาลขยายตัวในอัตราร้อยละ 0.2 ช่วงคาดการณ์ร้อยละ (-0.7) – 1.2 ตามมาตรการเร่งรัดการเบิกจ่ายเงินของรัฐบาลและภาวะเศรษฐกิจไทยที่ขยายตัวได้ดี ด้านการบริโภคภาคเอกชน ขยายตัวร้อยละ 1.1 ช่วงคาดการณ์ร้อยละ (-4.1) – 2.8 เนื่องจากผู้ประกอบการมีความเชื่อมั่นทางเศรษฐกิจเพิ่มมากขึ้น

**สำหรับเสถียรภาพเศรษฐกิจภายในจังหวัด** อัตราเงินเฟ้อทั่วไปในปี 2559 คาดว่าจะอยู่ที่ร้อยละ -0.3 ต่อปีช่วงคาดการณ์ร้อยละ (-1.0) – 1.1 ต่อปีเพิ่มขึ้นจากปีก่อน แต่ทั้งนี้อาจจะปรับตัวสูงขึ้นจากสินค้ากลุ่มอาหารและพลังงาน ที่มีแนวโน้มสูงขึ้นตามค่าครองชีพที่เพิ่มขึ้นจากการปรับอัตราเงินเดือนและค่าจ้าง ซึ่งจะเป็นปัจจัยที่สำคัญที่ผลักดันให้เกิดอัตราเงินเฟ้อปรับตัวสูง

**มติที่ประชุม** รับทราบ

**4.๒ รายงานผลการดำเนินงานการส่งเสริมผลิตภัณฑ์ชุมชน OTOP ของจังหวัดอ่างทอง**

**พัฒนาการจังหวัด**  สำนักงานพัฒนาชุมชนจังหวัดอ่างทองได้ดำเนินการจัดกิจกรรมเพิ่มประสิทธิภาพ ผู้ผลิต ผู้ประกอบการ OTOP รายใหม่ จำนวน 1 รุ่น 30 ราย 3 วัน ระหว่างวันที่ 1 – 3 กุมภาพันธ์ 2559 งบประมาณกรมพัฒนาชุมชน จำนวน 100,000 บาท

และร่วมงานเกษตรและของดีเมืองอ่างทอง ครั้งที่ 4 ระหว่างวันที่ 1 – 14  
 กุมภาพันธ์ 2559 กิจกรรมการแสดงและจำหน่ายผลิตภัณฑ์ชุมชน จำนวน 91 ร้าน  
 ยอดจำหน่าย 4,344,140 บาท และกิจกรรมตลาดย้อนยุค จำนวน 34 ร้าน  
 ยอดจำหน่าย 1,726,490 บาท

**มติที่ประชุม** รับทราบ

**๔.๓ ผลการจดทะเบียนธุรกิจและงานส่งเสริมด้านการตลาด**

**พาณิชย์จังหวัด**  ธุรกิจที่จดทะเบียนจัดตั้งในเดือนมกราคม 2559 จำนวน 6 ราย   
เงินทุนรวม 7,600,000 บาทดังนี้

1) บริษัทจำกัด จำนวน 4 รายโดยมีวัตถุประสงค์ของการประกอบกิจการ ดังนี้

- กิจการรับชำระค่าบริการโทรศัพท์ระบบดีเทค

- กิจการจำหน่ายอุปกรณ์ทางการเกษตร

- กิจการขนส่งและขนถ่ายสินค้า4.กิจการค้าเวชภัณฑ์ยาเครื่องมือเครื่องใช้ เครื่องมือแพทย์

2) ห้างหุ้นส่วนจำกัด จำนวน 2 รายโดยมีวัตถุประสงค์ของการประกอบกิจการ ดังนี้

- กิจการซื้อ-ขาย ผลพลอยได้จากการเกษตร

- กิจการขายส่งอาหาร

- ทุนจดทะเบียนสูงสุด ได้แก่ บริษัท เฮง เฮง อินเตอร์พลัส กรุ๊ป จำกัด   
 จำนวน2,000,000 บาท โดยมีวัตถุประสงค์เพื่อขนส่งและขนถ่ายสินค้า สำนักงาน ตั้งอยู่ในเขตพื้นที่อำเภอวิเศษชัยชาญ จังหวัดอ่างทอง

**บทวิเคราะห์**จำนวนธุรกิจจดทะเบียนจัดตั้ง(ใหม่) เดือนมกราคม 2559 มีปริมาณเพิ่มขึ้นเมื่อเทียบกับเดือนที่ผ่านมา แต่มีปริมาณลดลง (ร้อยละ33.33)   
 เมื่อเทียบกับเดือนมกราคมปี 2558

**การสนับสนุนผู้ประกอบการด้านการตลาด**

การส่งเสริมและสนับสนุนด้านการตลาดให้กับกลุ่มผู้ประกอบการเข้าร่วมงานแสดง และจำหน่ายสินค้าที่หน่วยราชการอื่นจัดขึ้นเดือนมกราคม 2559 จำนวนทั้งสิ้น 2 งาน ดังนี้  
 1. จัดงานมหกรรมแสดงและจำหน่ายสินค้า ชื่องาน “สุดยอดของดีเมืองอ่างทอง และสินค้าภูมิปัญญาลุ่มเจ้าพระยา-ป่าสัก “ ณ บริเวณลานโปรโมชั่น ชั้น 1 ศูนย์การค้า  
 เซ็นทรัลระยอง จังหวัดระยอง จำนวน 22 ราย มูลค่าการจำหน่ายรวม 1,201,040 บาท  
 แยกเป็นจำหน่ายปลีก 1,092,040 บาท รับคำสั่งซื้อ 109,000 บาท

2. จัดส่งผู้ประกอบการ จำนวน 2 ราย เข้าร่วมงานนครนายกแฟร์ ระหว่างวันที่ 23-31 มกราคม 2559 ณ บริเวณศาลากลางจังหวัดนครนายก มูลค่าการจำหน่าย  
 72,500 บาท จำหน่ายปลีก 29,000 บาท รับคำสั่งซื้อ 43,500 บาท

3. การจัดงานโครงการช่วยเหลือค่าครองชีพประชาชน ในพื้นที่ประสบภัยแล้ง  
 ลุ่มเจ้าพระยาเดือนมกราคม 2559 จำนวน 4 ครั้ง ณ วัดปราสาท อ.ป่าโมก วัดตลาดใหม่ อ.วิเศษชัยชาญวัดท่าชุมนุม อ.สามโก้ และอาคารอเนกประสงค์ องค์การบริหารส่วนตำบล  
 ห้วยไผ่ อำเภอแสวงหา ตามลำดับ มูลค่าจำหน่ายสินค้าที่จำเป็นแก่การครองชีพ (ไข่ไก่ น้ำมันพืช น้ำตาลทราย ข้าวสาร ) และสินค้าอุปโภคบริโภค (เช่น ผงซักฟอก สบู่ ยาสีฟัน ) มูลค่าจำหน่าย ทั้งสิ้นรวม 290,301 บาท ลดค่าครองชีพได้ 72,575.25 บาท ประชาชนผู้มารับบริการประมาณ 2,000 คน

**มติที่ประชุม** รับทราบ

**๔.๔ การขออนุญาตโรงงาน**

**อุตสาหกรรมจังหวัด ความเคลื่อนไหวการลงทุนภาคอุตสาหกรรมประจำเดือนกุมภาพันธ์ พ.ศ.๒๕๕9**

ในพื้นที่จังหวัดอ่างทองมีโรงงานที่ได้รับอนุญาตให้ประกอบกิจการ(สะสม) ณ วันที่ 16 เดือน กุมภาพันธ์ พ.ศ. 2559 จำนวนทั้งสิ้น 458 โรงงาน เงินลงทุนรวม  
 80,001,385,120 บาท และมีจำนวนคนงาน 7,916 คน โดยจำแนกออกเป็นจำพวก โรงงานตามพระราชบัญญัติโรงงาน พ.ศ. 2535 ได้ดังนี้

**จำพวกที่ 1** จำนวนโรงงาน 33 โรงงาน จำนวนเงินลงทุน 25,144,000 บาท

จำนวนคนงาน 197 คน

**จำพวกที่ 2** จำนวนโรงงาน 43 โรงงาน จำนวนเงินลงทุน 73,063,400 บาท

จำนวนคนงาน 348 คน

**จำพวกที่ 3** จำนวนโรงงาน 782 โรงงาน จำนวนเงินลงทุน 79,902,177,720 บาท

จำนวนคนงาน 7,442 คน

**ความเคลื่อนไหวการลงทุนอุตสาหกรรมที่สำคัญของจังหวัดในเดือนนี้ ประกอบด้วย**

1. สาขาอุตสาหกรรมที่มีการลงทุนมากที่สุดของจังหวัดในเดือนนี้ ได้แก่

- อุตสาหกรรมการเกษตร ประกอบด้วยการผลิต สีข้าว เป็นหลัก เช่น สีข้าวชนิด แยกแกลบแยกรำ รองลงมาได้แก่ โม่แป้งข้าวเหนียวและข้าวจ้าว และ ร่อน คัด แยกเมล็ด  
 พันธุ์ข้าวเปลือก ตามลำดับ ปัจจุบัน มีจำนวนโรงงานทั้งสิ้น 59 โรงงาน เงินลงทุน  
 60,231.873 ล้านบาท คนงาน 986 คน

- อุตสาหกรรมอโลหะ ประกอบด้วยการผลิต อิฐ กระเบื้อง เป็นหลัก เช่น  
 กระเบื้องวัสดุทนไฟจากดินเหนียว รองลงมาได้แก่ เครื่องปั้นดินเผาและรวมถึงการเตรียม วัสดุเพื่อการดังกล่าว และกิจการเกี่ยวกับซีเมนต์ปูนขาวหรือปูนพลาสเตอร์ ตามลำดับ  
 ปัจจุบันมีจำนวนโรงงานทั้งสิ้น 53 โรงงาน เงินลงทุน 1,358.943 ล้านบาท คนงาน  
 690 คน

- อุตสาหกรรมไม้และผลิตภัณฑ์จากไม้ประกอบด้วยการผลิต ที่เกี่ยวกับไม้เป็น  
 หลัก เช่น โต๊ะ เก้าอี้ เครื่องเรือน รองลงมาได้แก่ ผลิตภาชนะบรรจุหรือเครื่องใช้จากไม้ไผ่ หวาย และกิจการเกี่ยวกับผลิตภัณฑ์จากไม้ ตามลำดับ ปัจจุบันมีจำนวนโรงงานทั้งสิ้น 52  
 โรงงาน เงินลงทุน 737.139 ล้านบาท คนงาน 556 คน ภาวการณ์ลงทุนด้าน  
 อุตสาหกรรมในจังหวัดผลจากการพิจารณาข้อมูลการลงทุนอุตสาหกรรมในเดือนนี้  
 เปรียบเทียบกับช่วงระยะเวลาเดียวกันในปีก่อนพบว่า อัตราการขยายตัวของจำนวน  
 โรงงานที่ได้รับอนุญาตใหม่ ลดลง

การอนุญาตประกอบกิจการโรงงานระหว่างวันที่ 1 มกราคม – 16 กุมภาพันธ์ 2559

1. นายอุดม ติณกุลกำจร หมู่ที่ 2 ต.หลักฟ้า อ.ไชโย จ.อ่างทอง

ประกอบกิจการ ดูดทรายและขุดตักดินหรือทรายในที่ดินกรรมสิทธิ์

เงินลงทุน 3,500,000 บาท คนงาน จำนวน 5 คน

2. ห้างหุ้นส่วนจำกัด ท่าทรายสุขสวัสดิ์ หมู่ที่ 5,6 ต.โผงเผง อ.ป่าโมก จ.อ่างทอง

ประกอบกิจการ ดูดทรายและขุดตักดินหรือทรายในที่ดินกรรมสิทธิ์

เงินลงทุน 110,000,000 บาท คนงาน จำนวน 20 คน

3. นายวิเชียร แก้วโย 9/3 หมู่ที่ 8 ต.หัวไผ่ อ.เมือง จ.อ่างทอง

ประกอบกิจการ กลึง คว้านเจาะ ไส เจียน หรือเชื่อมโลหะทั่วไป

เงินลงทุน 200,000 บาท คนงาน จำนวน 4 คน

**มติที่ประชุม** รับทราบ

**๔.5 สถานการณ์การท่องเที่ยวและกิจกรรมการท่องเที่ยวของจังหวัดอ่างทอง**

**ท่องเที่ยวและกีฬาจังหวัดอ่างทอง** สถิตินักท่องเที่ยวและผู้เยี่ยมเยือนของจังหวัดอ่างทอง สถิตินักท่องเที่ยว 3 ปีย้อนหลัง (2555 – 2557)

ปี 2555 จำนวนผู้เยี่ยมเยือน 510,000 คน จำนวนนักท่องเที่ยว 204,000 คน

ปี 2556 จำนวนผู้เยี่ยมเยือน 560,000 คน จำนวนนักท่องเที่ยว 220,000 คน

ปี 2557 จำนวนผู้เยี่ยมเยือน 620,000 คน จำนวนนักท่องเที่ยว 240,000 คน

ข้อมูลที่ผ่านการรับรองจากคณะกรรมการสนับสนุน กำกับและติดตามการจัดทำสถิตินักท่องเที่ยว และรายได้ด้านการท่องเที่ยวข้อมูลที่ผ่านการรับรองจากคณะกรรมการสนับสนุน กำกับและติดตามการจัดทำสถิตินักท่องเที่ยว และรายได้ด้านการท่องเที่ยว

**สถานการณ์การท่องเที่ยว** **ไตรมาสที่ 1 (มกราคม - มีนาคม) ปี 2558**

การท่องเที่ยวของจังหวัดอ่างทอง โดยภาพรวมมีผู้เยี่ยมเยือนในไตรมาสที่ 1 ปี 2558 มีจำนวน 270,000 คน ส่วนใหญ่เป็นชาวไทย และเป็นนักทัศนาจรมากกว่านักท่องเที่ยว เปรียบเทียบกับปีที่ผ่านมาผู้เยี่ยมเยือนขยายตัวร้อยละ 25.89 (จากการเพิ่มขึ้นของนักท่องเที่ยวและนักทัศนาจรทั้งชาวไทยและชาวต่างประเทศ) ก่อให้เกิดรายได้ด้านการท่องเที่ยวแก่จังหวัดอ่างทอง คิดเป็นมูลค่า 312.86 ล้านบาท (ขยายตัวร้อยละ 32.94 จากช่วงเดียวกันของปีที่ผ่านมา)

**ไตรมาสที่ 2 (เมษายน - มิถุนายน) ปี 2558**

การท่องเที่ยวของจังหวัดอ่างทอง โดยภาพรวมมีผู้เยี่ยมเยือนในไตรมาสที่ 2 ปี 2558  
มีจำนวน 163,896 คน ส่วนใหญ่เป็นชาวไทย และเป็นนักทัศนาจรมากกว่านักท่องเที่ยว เปรียบเทียบกับปีที่ผ่านมาผู้เยี่ยมเยือนขยายตัวร้อยละ 4.70 (จากการเพิ่มขึ้นของนักท่องเที่ยวและนักทัศนาจรทั้งชาวไทยและชาวต่างประเทศ) ผู้เยี่ยมเยือนมีค่าใช้จ่ายเฉลี่ยคนละ 935.66 บาท/วัน ก่อให้เกิดรายได้ด้านการท่องเที่ยวแก่จังหวัดอ่างทอง คิดเป็นมูลค่า 193.66 ล้านบาท (ขยายตัวร้อยละ 5.69 จากช่วงเดียวกันของปีที่ผ่านมา)  
 **ไตรมาสที่ 3 (กรกฎาคม - กันยายน) ปี 2558**

การท่องเที่ยวของจังหวัดอ่างทอง โดยภาพรวมมีผู้เยี่ยมเยือนในไตรมาสที่ 3 ปี 2558  
มีจำนวน 157,686 คน ส่วนใหญ่เป็นชาวไทย และเป็นนักทัศนาจรมากกว่านักท่องเที่ยว เปรียบเทียบกับปีที่ผ่านมาผู้เยี่ยมเยือน ขยายตัวร้อยละ 26.47 (จากการเพิ่มขึ้นของนักท่องเที่ยวและนักทัศนาจรทั้งชาวไทยและชาวต่างประเทศ) ผู้เยี่ยมเยือนมีค่าใช้จ่ายเฉลี่ยคนละ 886.58 บาท/วัน ก่อให้เกิดรายได้ด้านการท่องเที่ยวแก่จังหวัดอ่างทอง คิดเป็นมูลค่า 160.59 ล้านบาท (ขยายตัวร้อยละ 30.73 จากช่วงเดียวกันของปีที่ผ่านมา)

แนวโน้มการเพิ่มขึ้นของจำนวนนักท่องเที่ยวและรายได้จากการท่องเที่ยว จังหวัดอ่างทอง ปี 2559

1. เป็นเมืองใกล้กรุงเทพมหานคร การสัญจรไปมาสะดวก

2. โครงการ “เขาเล่าว่า...”

3. แหล่งท่องเที่ยวดึงดูดน่าสนใจและกิจกรรมการท่องเที่ยวต่อเนื่อง

ซึ่งจังหวัดอ่างทองดำเนินการจัดทำแผนงาน มาตรการดูแลช่วยเหลือนักท่องเที่ยว โดยสำนักงานป้องกันและบรรเทาสาธารณภัยจังหวัดอ่างทอง เป็นหน่วยงานรับผิดชอบหลัก พบสภาพปัญหาอุปสรรค คือ สถานที่พักในจังหวัดมีไม่เพียงพอ , ร้านอาหารมีจำนวนน้อย ไม่เพียงพอ , ไม่มีรถประจำทางที่เข้าถึงแหล่งท่องเที่ยว และป้ายบอกทางแหล่งท่องเที่ยวมีน้อย

**กิจกรรมการท่องเที่ยวของจังหวัดอ่างทอง**

โครงการส่งเสริมการตลาดและประชาสัมพันธ์การท่องเที่ยวเชิงรุก

*-* จัดทำป้ายบิลบอร์ดบริเวณทางด่วนดอนเมืองโทลล์เวย์ ถนนวิภาวดี - รังสิต ทางยกระดับดอนเมือง -โทลล์เวย์ (ขาออก) ใกล้แยกหลักสี่ ขนาด กว้าง ๑๒ เมตร ยาว ๓๔ เมตร รวมพื้นที่ ๔๐๘ ตารางเมตร

โครงการงานบุญใหญ่มาก เมืองวิเศษ ณ วัดม่วง จังหวัดอ่างทอง ระว่างวันที่ 6 - 15 เมษายน 2559 จัดกิจกรรมงาน เทศกาลฤดูร้อน “งานบุญใหญ่มาก” แบ่งพื้นที่ออกเป็น 3 โซน ดังนี้

1. โซนร้านอาหารและของที่ระลึก (จำนวน 100 ร้านค้า : จากอำเภอ 70 ร้านค้า

และร้าน OTOP 30 ร้านค้า) บริเวณวัดม่วง ระยะทาง 900 เมตร

2. โซนริมถนนใหญ่หน้าวัด (จัดทำแปลงปลูกดอกดาวเรือง 40 ไร่ สำหรับถ่ายภาพหน้า  
 องค์พระใหญ่ วัดม่วง)

3. โซนด้านหลังองค์พระ ใช้ปลูกดอกดาวเรือง และกิจกรรมเก็บดอกไม้ (ดาวเรือง)  
 ไหว้พระ ในพื้นที่ 37 ไร่พร้อมปั่นจักรยานชมทัศนียภาพโดยรอบ

4. กิจกรรมการแสดง เช่น อุโมงค์นิทรรศการประวัติศาสตร์ความเป็นมาจังหวัดอ่างทอง  
 และกิจกรรมด้านสังคม(CSR) พิพิธภัณฑ์มีชีวิต กิจกรรมลานเพลิน และกิจกรรม  
 Workshop ฯลฯ

- จัดทำเอกสารประชาสัมพันธ์การท่องเที่ยวชุมชนกลุ่มจังหวัด

- จัดอบรมอาสาสมัครบริการนักท่องเที่ยว ช่วงเดือนมีนาคม 2559

- จัดอบรมมาตรฐานโฮมสเตย์ไทย ช่วงเดือนมีนาคม 2559

- นำสื่อมวลชนเข้าร่วมกิจกรรมกลุ่มจังหวัด 4 จังหวัด ช่วงเดือนมีนาคม ๒๕๕๙

- ของดีจังหวัดอ่างทองและกาชาด ระหว่างวันที่ 26 กุมภาพันธ์ – 6 มีนาคม ๒๕๕๙

**มติที่ประชุม**  รับทราบ

**4.6 การปรับปรุงโครงสร้างองค์ประกอบ แนวทางการดำเนินงาน และอำนาจหน้าที่  
ของคณะกรรมการร่วมภาครัฐและเอกชนเพื่อแก้ไขปัญหาเศรษฐกิจจังหวัดอ่างทอง**

**สำนักงานจังหวัดอ่างทอง** กระทรวงมหาดไทยแจ้งให้จังหวัดปรับปรุงองค์ประกอบและอำนาจหน้าที่  
 ของคณะคณะกรรมการร่วมภาครัฐและเอกชนเพื่อพัฒนาและแก้ไขปัญหาทางเศรษฐกิจ  
 จังหวัด (กรอ.จังหวัด) และรายงานให้กระทรวงมหาดไทยทราบ โดยให้จังหวัดดำเนินงาน ความร่วมมือภาครัฐและเอกชนเพื่อพัฒนาไปในแนวทางเดียวกันดังนี้

1. คณะกรรมการ กรอ.จังหวัด ให้จังหวัดแต่งตั้งได้ 22 คน และหากวาระ  
 การประชุมฯ มีเรื่องที่เกี่ยวข้องกับหน่วยงานใด จังหวัดสามารถเชิญหน่วยงานภาครัฐ  
 ภาคเอกชนองค์กร และบุคคล เข้าร่วมประชุมเพื่อให้ข้อมูลและให้คำปรึกษาในเรื่องที่  
 เกี่ยวข้องได้ตามความจำเป็น หรือแต่งตั้งคณะอนุกรรมการ หรือคณะทำงานเพื่อขับเคลื่อน  
 การดำเนินงานเป็นด้านๆ ได้ อาทิ ด้านการท่องเที่ยว ด้านเกษตร เป็นต้น

2. กรรมการผู้ทรวงคุณวุฒิด้านเศรษฐกิจ ด้านสังคม และผู้แทนมหาวิทยาลัย  
 สถาบันการศึกษาในจังหวัดให้จังหวัดแต่งตั้งโดยผ่านความเห็นชอบจากที่ประชุม  
 คณะกรรมการ กรอ.จังหวัด และจังหวัดสามารถเชิญประธานสภาเกษตรกรจังหวัดเข้าร่วม ในฐานะผู้ทรวงคุณวุฒิได้ตามความเหมาะสม

3. การจัดประชุมคณะกรรมการ กรอ.จังหวัด ให้จังหวัดจัดทำระเบียบวาระการ  
 ประชุม กรอ.จังหวัด ตามร่างระเบียบวาระการประชุมฯ

**มติที่ประชุม**  รับทราบ

**5.1 เสนอชื่อผู้ทรงคุณวุฒิด้านเศรษฐกิจ , ด้านสังคม และผู้แทนมหาวิทยาลัย  
 สถาบันการศึกษาในจังหวัด เพื่อแต่งตั้งเป็นคณะกรรมการร่วมภาครัฐและเอกชน เพื่อแก้ไขปัญหาเศรษฐกิจจังหวัดอ่างทอง**

**สำนักงานจังหวัดอ่างทอง** กระทรวงมหาดไทยแจ้งให้จังหวัดและกลุ่มจังหวัดปรับปรุงองค์ประกอบ  
 คณะกรรมการร่วมภาครัฐและเอกชนเพื่อแก้ไขปัญหาเศรษฐกิจจังหวัดและกลุ่มจังหวัด  
 กรอ.จังหวัด และกรอ.กลุ่มจังหวัดให้มีความเหมาะสมพร้อมส่งสำเนาคำสั่ง  
 ให้กระทรวงมหาดไทยทราบ และให้มีการจัดประชุมอย่างสม่ำเสมอตามแนวทางที่กำหนด  
 หากมีปัญหา อุปสรรค รวมทั้งข้อเสนอแนะให้เสนอไปยังกระทรวงมหาดไทยเพื่อเสนอต่อ  
 คณะกรรมการ กรอ. ส่วนกลาง โดยที่ประชุมคณะกรรมการร่วมภาครัฐและเอกชนเพื่อ  
 แก้ไขปัญหาเศรษฐกิจจังหวัดอ่างทอง ได้มีมติในการประชุม ครั้งที่ 1/2559 เมื่อวันที่  
 14 มกราคม 2558 เห็นชอบให้ดำเนินการปรับปรุงองค์ประกอบคณะกรรมการฯ  
 ตามกรอบที่กระทรวงมหาดไทยกำหนด สำหรับผู้ทรงคุณวุฒิด้านเศรษฐกิจ และด้านสังคม  
 รวมทั้งผู้แทนมหาวิทยาลัยสถาบันการศึกษาในจังหวัด เห็นควรให้คณะกรรมการฯ  
 พิจารณาแต่งตั้ง ต่อไป

เพื่อให้องค์ประกอบของคณะกรรมการร่วมภาครัฐและเอกชนเพื่อแก้ไขปัญหา  
 เศรษฐกิจจังหวัดอ่างทอง เป็นไปตามกรอบแนวทางที่กระทรวงมหาดไทยกำหนดเห็นควร ปรับปรุงคำสั่ง และจัดส่งคำสั่งฯ ให้กระทรวงมหาดไทยทราบ กรณีผู้ทรงคุณวุฒิด้าน  
 เศรษฐกิจและด้านสังคม รวมทั้งผู้แทนมหาวิทยาลัยสถาบันการศึกษา ในจังหวัด เห็นควรเสนอ  
 ชื่อบุคคลต่อที่ประชุม กรอ.จังหวัดอ่างทองครั้งต่อไป ดังนี้

1. ผู้ทรงคุณวุฒิด้านเศรษฐกิจ เห็นควรเสนอชื่อ นายปัญญา งานเลิศ อดีตผู้ว่าราชการ จังหวัดสมุทรสงคราม/รองผู้ว่าราชการจังหวัดอ่างทอง

2. ผู้ทรงคุณวุฒิด้านสังคม เห็นควรเสนอชื่อ นายปัญญา คำพรเหลือ อดีตประธาน กกต. จังหวัดอ่างทอง/รองผู้ว่าราชการจังหวัดอ่างทอง

3. ผู้แทนมหาวิทยาลัยสถาบันการศึกษาในจังหวัด เห็นควรเสนอ ผู้อำนวยการ  
 วิทยาลัยเทคนิคอ่างทอง

**มติที่ประชุม**  เห็นควร แต่งตั้ง นายปัญญา งานเลิศ เป็นผู้ทรงคุณวุฒิด้านเศรษฐกิจ , นายปัญญา คำพรเหลือ เป็น ผู้ทรงคุณวุฒิด้านสังคม และผู้อำนวยการวิทยาลัยเทคนิคอ่างทอง เป็นผู้แทนมหาวิทยาลัยสถาบันการศึกษาในจังหวัด

**ระเบียบวาระที่ ๖ เรื่องอื่นๆ**

- ไม่มี -

**ปิดประชุมเวลา** 16.0๐ น.

(ลงชื่อ) นางสาวสุธีรา บุญประดิษฐ์ ผู้จดรายงานการประชุม

พนักงานวิเคราะห์นโยบายและแผน

(ลงชื่อ) นางสาววีรวรรณ จันทนเสวี ผู้ตรวจรายงานการประชุม

หัวหน้ากลุ่มงานยุทธศาสตร์การพัฒนาจังหวัด